S-a lansat Xbox X. Noua consolă promite multe și vine cu o premieră mondială.
Microsoft a lansat astăzi noile console Xbox Series X şi Serie S. Evenimentul oficial va avea loc în această seară de la 21.00. În România, Xbox Series X va costa 2.400 de lei.
Aşteptarea a luat sfârşit pentru gameri. Astăzi s-a lansat noua consolă Xbox Series X.Pentru prima dată, Microsoft a lansat o consolă în aceeaşi zi în întreaga lume. În Marea Britanie a avut loc un livestream de 6 ore cu ocazia lansării. Gamerii s-au jucat între ei în timp ce numărătoarea inversă se apropia de 0. Consola va ajunge în magazine, iar în România preţul este de 2.400 de lei. Marele rival, Playstation 5, va ajunge în România de pe 19 noiembrie.Chris, designer Xbox Series X: "În 2017 când am început crearea acestei console nu aveam idee cum va fi 2020. Speranţa mea în acest moment în care Xbox Series X ajunge la oameni, pe mâinile gamerilor, speranţa mea este să se distreze. Şi că va aduce puţină lumină în acest an 2020".Marele eveniment la care vom vedea şi noi imagini din jocurile next-gen va fi în această seară de la 21 şi-l puteţi vedea pe Aleph News.